Foto: KUN.UZ Odamlarni transport vositasida tashish ba’zi holatlarda taqiqlanadi. Bu haqda “Huquqiy axborot” kanali yozmoqda. Xususan, bu quyidagi hollarda taqiqlanadi: avtomobilning kabinasidan tashqarida (bortli yuk yoki furgon-yukxonali avtomobillarda odam tashishdan tashqari); traktorlar va boshqa o‘ziyurar mashinalar, yuk tashiladigan tirkamalar, tirkama-uycha, yuk mototsikllari yukxonasida; mototsikllarning konstruksiyasida ko‘zda tutilgan joylaridan tashqarida; 12 yoshga to‘lmagan bolalarni mototsiklning orqa o‘rindig‘ida, shuningdek yengil avtomobilga bolalarni ushlab turuvchi maxsus qurilma o‘rnatilmagan bo‘lsa, uning oldingi o‘rindig‘ida; 12 yoshga to‘lmagan bolalarni hisobga olmaganda, odam soni transport vositasining texnik tavsifnomasida ko‘zda tutilgan miqdordan ortiq bo‘lganda. Eslatib o‘tamiz, avvalroq haydovchilik guvohnomasini almashtirishga qancha vaqt ketishi ma’lum qilingandi.